cyanic-selkie/wikianc huggingface dataset:
Da capo
da capo al coda – heliteos tuleb esitada algusest kuni koodamärgini ja seejärel esitada kooda.
Välislingid
Da capo
Kadi Kurema
Kadi Kurema (sündinud 26. märtsil 1963 Pärnus) on eesti graafik ja illustraator.
Ta õppis 1984–1990 graafika erialal ERKIs. Alates 1993. aastast on ta Eesti Kunstnike Liidu liige, 1996–1999 oli ta Eesti Vabagraafikute Ühenduse esimees.
Ľubomír Šatka
Ľubomír Šatka (sündinud 2. detsembril 1995 Ilavas) on Slovakkia jalgpallur, kes mängib Poola kõrgliigaklubis Poznańi Lech ja Slovakkia jalgpallikoondises.
2012. aastal liitus ta Inglismaa klubiga Newcastle United. Ainsal korral mängis ta klubi põhimeeskonnas 3. jaanuaril 2015 Inglismaa karikavõistluste mängus Leicester City vastu. Hooajal 2015/16 oli ta lühikest aega laenul Inglismaa tugevuselt neljanda liiga klubis York City.
2017. aasta jaanuaris läks ta laenule Slovakkia kõrgliigaklubisse Dunajská Streda, kellega sõlmis 2017. aasta juunis püsiva lepingu.
2019. aasta juunis sõlmis ta nelja-aastase lepingu Poznańi Lechiga. Hooajal 2021/22 tuli ta klubiga Poola meistriks.
Slovakkia jalgpallikoondises tegi Šatka debüüdi 25. märtsil 2018 mängus Tai vastu. Ta kuulus Slovakkia koondisse 2021. aasta Euroopa meistrivõistlustel.
Udmurdi Riiklik Ülikool
Ülikool asutati 1931. Ülikooli kuulub 13 teaduskonda, 7 instituuti, 18 uurimislaborit, 7 esindust, 134 õppetooli, 19 õppe- ja ärinduskeskust.
Ülikoolis õpib üle 28 000 üliõpilase.
Kulp (täpsustus)
Kulp on mitmetähenduslik sõna:
1967. aasta Tallinna džässifestival
1967. aasta Tallinna džässifestival (nimetatud ka Tallinn '67) oli Tallinnas 11. maist kuni 14. maini toimunud džässifestival.
See jäi Tallinna džässifestivalide (algasid 1949) viimaseks festivaliks. Festivalil esines mitmeid välismaa artiste ja esimest korda nende festivalide ajaloos ka USA džässikollektiiv Charles Lloydi kvartett. USA bändi esinemise tõttu keelati hilisemad festivalid ära, sest kardeti, et need kujutavad läänemaailma avaldusena ohtu Nõukogude Liidule.
Džässifestival avati 11. mail Kalevi spordihallis.
P.V.A.
P.V.A. oli Tallinnas tegutsenud Eesti punkansambel.
Ansambel asutati 1991.
Mineraalvill
Tootmine
Kivivilla toodetakse sulakivimimassist, mis saadakse ahjus 1600 °C juures. Täiuslikum viis kivivilla tootmiseks on sulakivimimassi ketramine suurel kiirusel. Sellist tehnikat võib võrrelda suhkruvati tootmisega. Lõppsaaduseks on läbipõimunud kiud diameetriga 2–6 mikromeetrit. Mineraalvill võib sisaldada sideainena polümeere ja õli, mis vähendab villast eralduvat tolmu.
Kasutusalad
Vaatamata sellele, et üksikud kiud juhivad soojust väga hästi, pressides need kokku rullideks ja plaatideks, kaob õhu läbilaskmise võime ning selle tulemusena saadakse väga hea isolaator ja ka helisummuti. Tänu mineraalvilla headele omadustele kasutatakse seda väga tihti ehitusmaterjalina kohtades, kus on vaja passiivset tulekindlust. Näiteks kasutatakse kivivilla süttimatu materjalina seinapaneelides ja põrandates. Kasutatakse veel vaiguga liimitud paneelides, tihendusainena tihendites, piduriklotsides autotööstuses kasutatavates plastikutes, filtreerimisvahendina, kasvamisvahendina hüdropoonikas. Mineraalkiude toodetakse samal viisil, ilma sideaineta. Selliseid kiude kasutatakse toormaterjalides nende tugevdamise otstarbel erinevates rakendustes, näiteks hõõrdematerjalides, tihendites, plastides ja katetes.
Hüdropoonikas
Mineraalvilla tooteid saab kavandada nii, et nad hoiaks suures koguses vett ja õhku, mis aitab kaasa juurte kasvamisele ning soodustab toitainete kogumist. Lisaks sellele mineraalvilla kiuline olemus on hea tugi, et hoida taim sirge ja stabiilsena. Kuna mineraalvillal on algselt suur happelisuse tase, siis töötlemata ei saa neid taimede kasvatuses kasutada. Selleks tuleb neid töödelda vastavate vahenditega, et saada sobiv ja stabiilne happelisuse tase.
Ajalugu
Räbuvilla tegi esimest korda 1840. aastal Walesis Edwar Perry. Tootmine oli väga algeline ja lõpptoodanguks oli tolmav räbu, mis oli sissehingamisel väga mürgine ning meestele kahjulik. Selle tõttu otsustati villa tootmist mitte jätkata.
Ameerika keemiainsener Charles Corydon Hall töötas 1897. aastal välja tehnoloogia, kuidas töödelda sulanud lubjakivi kiududeks. See pani aluse kivivillatoodete tootmise ning kasutamise isolatsioonitööstuses.
Vene Kirjandusring Tallinnas
Vene Kirjandusring Tallinnas (vene Литературная кружок в Ревеле; lühemalt: Kirjandusring) oli 1898–1940 Tallinnas töötanud vene kirjandushuvilisi jt kultuuritegelasi koondav ühendus.
Aastatel 1919–1933 juhtis ühenduse tegevust Aleksandr Peškov. Ühenduse tegevuse kõrgperioodid oli 1920–1921 ja 1926–1929 (liikmeid 158).
Aastal 1929 tegutses ühenduse juures "Чугунное кольцо" (Malmsõrmus), mille moodustasid noored luuletajad.
Läänegooti kiri
Läänegooti kiri oli 8.–11. sajandil hispaania kultuuri mõjupiirkondades kasutusel olnud ladina kirja liik. Läänegooti kiri oli arenenud rooma kursiivkirjast ja mõjutatud araabia kirjast.
Ajalugu
Läänegootidega pole kirjal rohkem tegemist, kui et kiri tuli kasutusele Pürenee poolsaarel, kus laius varakeskajal läänegootide kuningriik. Kirja arengulugu võib laiades joontes kõrvutada insulaarkirja ja Põhja-Prantsusmaa karolingide minuskli eelsete kirjade arenguga ja tema kujunemine on väga sarnane benevendi kirja kujunemisega Itaalias. Mõlemad kirjad kujunesid välja endise Rooma riigi südaaladel keskkonnas, kus raamatuid kirjutati hilisantiikses pooluntsiaalis ja kus rooma dokumendikirjad, nagu rooma kursiiv, jäid kasutusele ka pärast Rooma keisririigi lõppu. Läänegooti minuskelkirja tähestik on sama mis pooluntsiaalil ja ligatuurid kattuvad rooma kursiivkirja omadega.
Läänegooti kiri oli võrreldes mõne teise varakeskaegse kirjaga pika elueaga. Ilmudes 8. sajandil või koguni varem, oli läänegooti kiri kasutusel 13. sajandini, kuigi 11. sajandi lõpul asendus see suures osas karolingide minuskliga. Kirjatüübi asendumise tingis paavst Gregorius VII tegevus katoliku kiriku liturgia ühtlustamise nimel. Reformi käigus asendati vana mosaraabia liturgia rooma liturgiaga ning vanade läänegooti kirjas kasutatud liturgiliste raamatute asemel võeti kasutusele uued sissetoodud tekstid, mis olid kirjutatud juba karolingide minusklis, samuti ilmusid kloostrite raamatukogudesse Benedictuse kloostrireeglite käsikirjad vanade Isidoruse ja Fructuosuse reeglite asemele. Kuid sellest hoolimata läänegooti kirja kasutamine jätkus veel paar sajandit.
Külli Prillop
Külli Prillop (sündinud 24. novembril 1974) on eesti keeleteadlane.
Oldenburgi valitsejate loend
right|120px|thumb|Oldenburgi krahvide kilp 120px|thumb|right|Oldenburg-Delmenhorsti krahvide kilp thumb|right|120px|Oldenburgi suurhertsogite kilp Anton Günther, viimane krahv Oldenburgi dünastia mitte-Taani harust |thumb|right|150px
Järgnev on loend Oldenburgi krahvidest, hertsogitest, suurhertsogitest ja peaministritest.
Külli Prillop
Haridus
Prillop lõpetas 2000. aastal Tartu Ülikooli eesti keele erialal. Ta õppis eriprogrammi järgi arvutilingvistikat ning lisaerialana rahvuslikku käsitööd. 2011. aastal kaitses ta Tartu Ülikoolis doktorikraadi väitekirjaga "Optimaalsusteoreetiline käsitlus eesti keele fonoloogilisest kujunemisest".
Teadustöö
Külli Prillop alustas teadustööga Tartu Ülikooli vana kirjakeele uurimisrühma juures 1996. aastal. Tema esimesteks ülesanneteks olid poolautomaatse märgendustarkvara arendamine ning osalemine 17. sajandi algusest pärit Georg Mülleri jutluste sõnastiku koostamisel.
Alates 2020. aastast koostab Prillop vana kirjakeele sõnastikku.
Lisaks on ta osalenud keelelise subjektiivsuse ja intersubjektiivsuse uurimise töörühmas.
Baieri-München
Baieri-München (saksa: Bayern-München) oli aastatel 1392 kuni 1505 hertsogkond Saksa-Rooma riigis.
Ajalugu
Pärast Stephan II surma aastal 1375 valitsesid tema pojad Stephan III, Friedrich ja Johann II ühiselt Baieri-Landshuti. Seitsmeteistkümne aasta järel otsustasid vennad ametlikult oma pärandi jagada. Johann sai Baieri-Müncheni, Stephan sai Baieri-Ingolstadti, samas Friedrich sai kõik, mis Baieri-Landshutist järele jäi. Aastal 1429 ühendati Baieri-Straubingi osi, sealhulgas Straubingi linn, Baieri-Müncheniga. Hertsogkond kestis veidi üle saja aasta, enne kui Baieri hertsog Albrecht IV alla taasühendati.
thumb|left|400px|Baieri-München (roheline), [[Baieri-Landshut (oranž), Baieri-Ingolstadt (pruun) ja Baieri-Straubing (hall).]] thumb|left|[[Alter Hof Münchenis]]
Kulp
pisi pisi|Vahukulp Kulp on tavaliselt kausja kaha ja selle suhtes täisnurgi kinnitatud varrega tööriist, millega reeglina segatakse ja tõstetakse potist kaussi või taldrikusse suppi, kastet ja muid vedelaid toiduaineid.
On ka tavapärasest arusaamast erineva kuju ja funktsiooniga kulpe: mesinduses kasutatakse mesilaste liigutamiseks sülemikulpi, küttesüsteemide hooldamisel on abivahendiks pikendatava varrega tahmakulp. Söögi keetmisel (aga mitte toidu ettetõstmiseks) on kasutusel vahukulp.
Neiu lehvikuga
„Neiu lehvikuga“ (prantsuse keeles „La Femme à l'éventail“), tuntud ka kui „Preili Fournaise’i portree“, on prantsuse kunstniku Pierre-Auguste Renoiri õlimaal lõuendil.
Umbes 1880. aastal valminud teos on külastajatele vaatamiseks väljas Ermitaaži saalis nr 320 (Talvepalee hoones).
Korea nulg
Korea nulg (Abies koreana) on männiliste sugukonda nulu perekonda kuuluv okaspuu.
Botaanilised tunnused
Korea nulg on suhteliselt madal. Ta kasvab kõigest 8–12 (18) m kõrguseks, kasv on aeglane, 10–15 cm aastas. Tema levila ulatub mägedes kuni metsapiirini ja metsapiiril võib korea nulg olla mitte puu-, vaid põõsakujuline. Tüve läbimõõt on kuni 0,7 m. Puukoor on sile, hallikaspruun ja vaigumullidega. Puu eluiga on 100–150 (250) aastat.
Võra on noorelt keskmise tihedusega, vanemas eas tihedam, laikoonusjas, veidi ebakorrapärane.
Okkad on tömbid, 1–2 cm pikkused, lamedad, 2–5 mm laiad ja 0,5 mm paksud, kerge sälguga otsast, pealt läikivad ja tumerohelised, all kaks sinakasvalget õhulõheriba. Okkad paiknevad võrsel spiraalselt, aga on oma alusel käändunud, nii et nad on kas võrse peal või küljel ning üksnes väga harva all. Okkad ei ole teravad.
Nuluõied on ühesoolised, aga puud ise on kahekojalised, nii et samal puul leidub nii isas- kui emasõisi. Isasõied on peidus okaste vahel, nad on ümarad ja 4–5 mm läbimõõdus, pärast avanemist umbes 1 cm pikkused ja helekollased.
Levila
Korea nulg kasvab Korea poolsaare lõunaosa mägedes ja Cheju saarel Hallasani mäe nõlvadel, 1000–1800 m kõrgusel üle merepinna parasvöötme vihmametsades, kus on jahedad suved ja talvel paks lumikate. Ta kasvab koos järgmiste puuliikidega:
Kõige paremini kasvab korea nulg valgustatud või kergelt varjulises paigas, mis on jahe ja niiske. Ta eelistab happelisi või nõrgalt aluselisi toitaineterikkaid liivsavi- või savimuldasid. Kasvukoht peaks olema tuule eest kaitstud.
Korea nulg toodi Euroopasse esimest korda 1908. Suurbritanniasse jõudis ta 1913. Kuid teaduslikult kirjeldas teda esimesena alles Ernest Henry Wilson aastal 1920.
Kasutamine
Väikesekasvulist korea nulgu kasvatatakse eelkõige ilupuuna aedades. Puu on aeglase kasvuga, väikeste mõõtmetega, varajase käbikandvusega ja okkad on altpoolt lumivalged. Siiski on kultiveeritud puude eluiga üsna lühike, kuni 80 aastat. Puust on aretatud ka palju kultivare, millest ilusamad on erakordselt valgete okastega (nimetused algavad sõnadega Silber või Silver).
Kasvatamine Eestis
Kuigi Korea nulg on üks kõige hiljem meile jõudnud nulge, siis praeguseks on temast saanud populaarne koduaias kasvatatav puu tänu väikesele kasvule ja ilusatele käbidele. Varajase puhkemise tõttu võivad hilised kevadkülmad võrseid kahjustada. Samuti võib intensiivne päikesekiirgus varakevadel okkaid kahjustada. Talvel talub puu külma kuni –25...–35 °C. Kõige vanemad korea nulud kasvavad meil Tallinna botaanikaaias, Luua arboreetumis ja Järvseljal Agali arboreetumis. Eestis kasvavatele nulgudele kipuvad liiga tegema villtäi ja must pahktäi.
Kanada ja Euroopa Liidu vabakaubandusleping
pisi|252x252px|CETA lepingu kohaldamisala ELi ja Kanada vahel. Kanada ja Euroopa Liidu vabakaubandusleping (inglise keeles: Comprehensive Economic and Trade Agreement) on Kanada, Euroopa Liidu ja selle liikmesriikide vahel sõlmitud vabakaubandusleping. Seda on ajutiselt kohaldatud, seega on lepinguga kaotatud 98% Kanada ja ELi vahelistest tariifidest.
Läbirääkimised viidi lõpule 2014. aasta augustis. Kõik 28 Euroopa Liidu liikmesriiki kiitsid allkirjastamiseks lepingu lõpliku teksti heaks. Viimane riik, kes oma nõusoleku andis, oli Belgia. Kanada peaminister Justin Trudeau sõitis 30. oktoobril 2016 Brüsselisse, et Kanada nimel alla kirjutada lepingule. Euroopa Parlament kiitis lepingu heaks 15. veebruaril 2017. EL ja riikide seadusandjad peavad lepingu ratifitseerima. See saaks jõustuda ainult siis, kui Euroopa Kohus ei oleks pärast Belgia arvamuse taotlust andnud vaidluste lahendamise mehhanismi kohta eitavat arvamust. Euroopa Kohus on oma arvamuses väitnud, et vaidluste lahendamise mehhanism on kooskõlas ELi õigusega. Kuni selle ametliku jõustumiseni kohaldatakse olulisi osi ajutiselt alates 21. septembrist 2017.
Kościuki
Kościuki (valgevene keeles Касцюкі) on küla Poolas Podlaasia vojevoodkonnas Białystoki maakonnas Choroszczi vallas. Kościuki asub Choroszczist umbes 5 km edelas ja Białystoki kesklinnast ligikaudu 15 km läänes.
Vana-Harmi mõis
Vana-Harmi mõis (saksa keeles Alt-Harm; ka Ojasoo mõis ) oli rüütlimõis Kose kihelkonnas Harjumaal.
Nüüdisajal jääb mõis Harju maakonda Kose valda Ojasoo küla lähedale.
Mõisat mainiti esimest korda 1417. Vanabalti tüüpi peahoone ehitati kas 18. sajandi I poolel või veel varem.
Ojasoo mõisas oli piiritusetehas (toodang 1,2 miljonit pange, aastal 1893/94), meierei, vesi-jahuveski, auru-saeveski ja tellisetehas.
Hickmani maakond (Tennessee)
Hickmani maakond (Hickman County) on maakond USA-s Tennessee osariigis.
Maakonna halduskeskus ja suurim linn on Centerville.
Maakonna pindala on 1587 km². Veepindala on 0 km².
Elanike arv oli 2010. aasta rahvaloenduse järgi 24 690. Aastal 2000 oli elanike arv 22 295.
Ajalugu
Hickmani maakond moodustati 3. detsembril 1807. aastal Dicksoni maakonna osast. Maakond on saanud nime maadeavastaja Edwin Hickmani järgi, kelle tapsid indiaanlased 1791. aastal.
Kool 21. Sajandil
Kooli haldab MTÜ Kool 21. sajandil. Kooli omanik on Alevtina Kornilova ja kooli tegevdirektor on Sergei Kornilov.
Kool asutati 1994. aastal, kuni 2011. aastani asus kool Haabersti linnaosas. Kool on kandnud nime Haabersti Vene Eragümnaasium.
Alates 1. jaanuarist 2012 asub kool Pelgulinnas, aadressil Sõle tänav 40.
Bell Centre
Saali esialgne nimi oli Molson Centre (prantsuse keeles Centre Molson). 2002. aastal müüs Canadiensi omanik Molson Brewery oma osaluse meeskonnas ega pikendanud halli nime andmise lepingut. Bell Canada omandas 1. septembril 2002 õigused areeni nimele ning Center Bell oli ümber nimetatud.
Areeni mahutavus jäähokivõistlustel on 21 302 inimest. Bell Centre valmis 1996. aastal. Areeni avamängus läks Montreal Canadiens vastamisi New York Rangersiga. Kohtumine lõppes Canadiensi 4:2 võiduga.
2007. aastal oli areeni täituvus suurim Kanadas, Põhja-Ameerikas teisel kohal ja maksvate klientide arvult maailmas viies. Alates areeni avamisest on see olnud väga tihedas kasutuses, korduvalt isegi üks maailma käidavamaid.
Badeni veinipiirkond
Badeni veinipiirkond on üks kolmeteistkümnest Saksamaa veinipiirkonnast (Saksa keeles Anbaugebiet). See toodab kvaliteetveine. Piirkond asub Edela-Saksamaal Baden-Württembergi liidumaa territooriumil. Veinipiirkonna suurus on ligikaudu 15 906 hektarit, see on suuruselt kolmas Saksamaa veinipiirkond. Kuna tegemist on Saksamaa kõige lõunapoolsema ja soojema veinipiirkonnaga, on see piirkond soodne punaste veinide tootmiseks. Kõige rohkem toodetakse seal Spätburgunderit ehk Pinot Noiri. Selles piirkonnas on väga tavalised veine tootvad kooperatiivid. Neid on arvuliselt ligikaudu 100 ja neilt tuleb umbes 85% kogu regiooni veinitoodangust.
Kasvatatavad viinamarjasordid
2008. aasta seisuga oli Badeni veinipiirkonnas viinamarjasortide kasvatamise statistika järgmine:
Tsiistre karstinõod
Tsiistre karstinõod (ka: Tsiistre vetevaotus) on karstinõod Võru maakonnas Setomaa vallas Tsiistre asulas.
Karstinõod asuvad ülemdevoni lubjakividest paelaval. Suurvee ajal moodustuvad nõgudesse u 20 ajutist järvikut. Nõgude laius on kuni 40 m ja pikkus kuni 100 m.
Siimon Kananaios
pisi|Püha Siimon, ikoonimaal (1720) pisi|"Apostel Siimon" [[Peter Paul Rubensi seeriast "Kaksteist apostlit"]] Siimon Kananaios (Mt 10:4, Mk 3:18), tuntud ka kui seloot Siimon, Siimon Selootes (Lk 6:15, Ap 1:13) või õigeusu kiriku püha Siimon Innukas, oli üks Jeesuse Kristuse kaheteistkümnest jüngrist. Siimon Kananaiost tuleb eristada Kristuse vennast Siimonist ja Siimon Peetrusest.
Siimonit on mainitud sünoptilistes evangeeliumites ja Apostlite tegude jüngrite loetelus. Nendes Uue Testamendi kirjalikes allikates ei ole välja toodud täpsustavaid detaile, mistõttu on ajaloolise tõenäosuse kontekstis Siimonist väga keeruline rääkida. Arvatakse, et ta oli pärit Kaanast või Galliast.
Siimoni lisanimi Selootes (Zelotes) tuleb mõningate tõlgenduste kohaselt sõnast zealot ja tähendab 'suurt innukust ja püüdlemist'. Teiste tõlgenduste kohaselt ei ole Kananaiose puhul tegemist perekonnanimega ega Selootese puhul tegemist lisanimega, vaid Kananaios tähendab heebrea keeles 'vabadusvõitlejat', 'selooti'. Seloodid olid võitlusliku kallakuga Rooma-vastane puristlik sekt, kes alustasid tegevust 4. sajandil eKr ja kes tegelesid aktiivselt uue messia saabumise ootamisega.
Siimon idakirikus
Johannese evangeeliumi kohaselt olid Kaana pulma kutsutud teiste külaliste seas ka Jeesus, Jeesuse ema Maarja ja jüngrid. Kui veinist tuli puudus, tegi Jeesus oma esimese imeteo ja muutis ääreni täidetud anumates oleva vee veiniks (Jh 2:1-11). Idakiriku tõlgendustes võib sattuda loo jätku peale, mille kohaselt olevat Siimon imeteost ajendatuna pulmapeo ja kodu maha jätnud, et järgneda Jeesusele Kristusele kui tõelisele jumalale. Sellega seletatakse ka Siimoni nimesaamislugu, kus Siimon sai oma innukusest ajendatuna lisanime Selootes, mis mõningate tõlgenduste järgi võib tähendada 'innukas'.
Püha Siimoni tähtpäevad
Rooma traditsiooni kohaselt meenutatakse Siimonit 28. oktoobril, mis on pühitsetud Siimonile lisaks ka Juudas Tadeusele. See on Inglismaa Kiriku kalendris märgitud pidupäeva staatusega. Kopti kirikus tähistatakse Siimoni tähtpäeva 10. mail.
Simunapäev
Eestis tähistatakse simunapäeva Rooma traditsiooni kohaselt 28. oktoobril, mis on rahvakalendris vähetuntud püha. Simunapäevaga on seotud vanasõna, mis tähendab ära maa ja vete külmumise: "Siim teeb sillad, Nigul lööb naeltega kinni." Vanemates trükistes on simunapäeva nimetatud hingedeaja lõpuks.
Simuna kihelkond ja kirik
Simuna kihelkond ja kirik Eestis Lääne-Virumaal on pühitsetud Siimonile ja Juudas Tadeusele. Simuna Siimona ja Juuda kirik ehk Püha Siimoni kirik asub Simuna alevikus.
Juhan Vildenau
Juhan Vildenau (7./19. august 1856, Jõhvi kihelkond, Virumaa – 5. veebruar 1937 Jõhvi) oli Eesti seltsi- (eelkõige tuletõrje-) ja omavalitsustegelane.
Varasem elukäik
Ta õppis Jõhvi kihelkonnakoolis. Pärast kooli läks ta Peterburi, kus elas kümmekond aastat ning töötas sadulsepana. Ta tuli 1880. aastate algupoole Eestisse tagasi ning jäi elama Jõhvi. Ta asutas seal sadulsepaettevõtte ning ehitas Jõhvi alevikku maja.
Seltsitegevus
Ta oli aktiivne seltsitegelane juba Peterburi Eesti Seltsis ning laulis sealse Eesti Heategeva Seltsi laulukooris, mida juhtis Johannes Kappel. Ta tegi ka kaastööd eesti ajalehtedele.
Hiljem Jõhvis lõi ta kaasa Jõhvi tuletõrjeühingus ja põllumeesteseltsis ning oli ka tarvitajateühingu asutajaliige.
Ta oli ka Jõhvi alevivolinik, kirikupäeva liige ning Kaitseliidu toetajaliige.
Isiklikku
Tema isa oli Puru küla koolmeister Priidik Vildenau.
Tema poeg oli sõjaväelane, diplomaat, advokaat ja ajakirjanik Nikolai Viralu.
Ilukirjandus ja Kunst
pisi|Ilukirjandus ja Kunst embleem raamatus sees pisi|Ilukirjandus ja Kunst embleemid raamatu seljal: vasakul pehme-, keskel nahk- ning paremal kalingurköitelisel raamatul Ilukirjandus ja Kunst oli aastatel 1940–1949 tegutsenud Eesti NSV riiklik kirjastus.
Kirjastus kuulus Eesti Riiklikku Kirjastuskeskusse.
Aastatel 1940–1941 tegutses kirjastus Tartus, 1944. aastast Tallinnas. Tartus tegutsenud kirjastus andis välja lisaks propaganda teostele ka Eesti Vabariigi aegselt tõlgitud teoseid. Lisaks kannavad mitmed selle perioodi raamatute kõvad köited Taska köitemärgist.
Kirjastus kirjastas 731 raamatut, mille kogutrükiarv oli üle 5 miljoni eksemplari.
Jorge Donn
pisi|200px|Jorge Donn (1977)
Jorge Raúl Itovich Donn (25. veebruar 1947 Ciudad Jardín, Buenos Airese provints – 30. november 1992 Lausanne) oli Argentina päritolu balletitantsija.
Donn õppis balletitantsijaks Buenos Aireses Teatro Colóni balletikoolis. 1963. aastal siirdus ta Brüsselisse, et astuda Maurice Béjart'i balletitruppi Ballet du XXe Siècle. Varsti edutati ta seal solistiks. Tema lavapartneriteks olid tuntud baleriinid, näiteks Suzanne Farrell, Maia Plissetskaja, Jekaterina Makarova ja Natalija Makarova.
Jorge Donn oli aastatel 1980–1987 Ballet du XXe Siècle kunstiline juht. Alates 1990. aastast töötas ta taas Béjart'iga, nüüd juba tema uues trupis Béjart Ballet Lausanne.
Donn suri novembris 1992.
Mälestuse jäädvustamine
1997. aastal lavastas Béjart ühevaatuselise balleti "Le Presbytère... Ballet for Life" rokkansambli Queen ja Mozarti muusikaga. Lavastuse stsenograaf oli Gianni Versace. Ballett oli pühendatud kõigile neile, kes surid enne oma aega. Esmajärjekorras peeti silmas Queeni solisti Freddy Mercuryt ja Jorge Donni. Esietendus toimus jaanuaris 1997 Pariisis Théâtre national de Chaillot' laval.
Filmimees (filmistuudio)
OÜ Filmimees on Eesti filmitootmisettevõte.
Keerba karstiorg
Karstiorg paikneb ülemdevoni lubjakividest paelaval. Orus on ahelana 9 kurisut, mille läbimõõt on 12 m ja sügavus 1–4 m.
Hellamaa algkool
Hellamaa Algkool oli algkool Saare maakonnas Muhu vallas Hellamaa külas.
Kooli ajalugu algas 28. oktoobril 1901, kui Kantsil avati Muhu Hellamaa 2-klassiline ministeeriumikool. 1919 muudeti kool algkooliks ja hiljem 6-klassiliseks kooliks.Pärast II maailmasõda muudeti kool 7-klassiliseks mittetäielikuks keskkooliks. 1961 muudeti kool 8-klassiliseks kooliks. 1978 muudeti kool 4-klassiliseks algkooliks. Kool suleti 2002.
Lihula Eliisabeti kogudus
EELK Lihula Eliisabeti kogudus on luterlik kogudus Lihulas, mis kasutab Lihula kirikut.
Kogudus kuulub Lääne praostkonda.
Koguduse õpetaja on Kaido Saak, organist Raili Küttmann, juhatuse esimees Jaak Kastepõld.
Jumalateenistused on igal pühapäeval algusega kell 11.00 Lihula kirikus.
Õpetajad
Vt. Lihula Eliisabeti koguduse vaimulikud
Käina Martini kogudus
EELK Käina Martini kogudus on luterlik kogudus Käinas, mis kasutab teenistusteks Käina kogudusemaja (Lootuse 4), kuna Käina kirik on ikka veel varemetes, ja Kassari kabelit.
Kogudus kuulub Saarte praostkonda.
Jumalateenistused on igal pühapäeval algusega kell 15 Käina kogudusemajas või Kassari kabelis.
Brooks Wheelan
pisi|Wheelan, [[2012]] Brooks Wheelan (õieti Brooks Patrick Wheelan; sündinud 21. augustil 1986 Cedar Rapidsis Iowa osariigis) on Ameerika Ühendriikide näitleja.
Krevald
Krevald on perekonnanimi.
Statistika
2022. aasta 1. jaanuari seisuga oli Eestis perekonnanimi Krevald 47 inimesel: 22 mehel ja 25 naisel. Perekonnanimede levikult oli Krevald meeste puhul 5554. kohal ja naiste puhul 5293. kohal. Perekonnanime Krevald kandja oli keskmiselt 42 aasta vanune. Krevald oli levinuim Võru maakonnas, kus seda nime kandis maakonna 10 000 elaniku kohta 2,58.
Aleksander Thomson (keeleteadlane)
Aleksander Thomson (3/15. juuni 1860 Tartu lähedal – 27. november 1935 Odessa) oli Eestist pärit keeleteadlane. Aleksander Thomson sündis 15. juunil Tartu lähedal metsniku ametit pidanud luterlasest isa Juhani ja ema Emilia pojana.
Krevald
Statistika
Nimede eestistamise käigus loobuti aastatel 1935–1939 nimest Krevald 8 korral. Uuteks nimedeks võeti Kalvet, Kuusmets ja Kiviloog kahel korral ning Kraav ja Kaara ühel juhul.
Aleksander Thomson (keeleteadlane)
Aleksander Thomsoni vanemad olid eestlased, tema ema ei osanud ühtki sõna vene keelt. Aleksander lõpetas 1882. aastal Peterburi ülikooli idamaa keelte kateedri sanskriti-pärsia keelte erialal. 1887. aastal kaitses ta samas ülikoolis magistritöö "Lingvistilised uurimused" ning neli aastat hiljem, 1891. aastal, Moskva ülikoolis, doktoritöö "Kaasaegse armeenia keele grammatika Tbilisi linnas". Ta oli Vene Impeeriumi tegeliku salanõuniku auastmes. Pärast stažeerimist Pariisis 1897. aastal kolis Thomson elama Odessasse. Aastatel 1897–1932 oli ta Odessa ülikooli korraline professor. 4. detsembril 1910 valiti Thomson Keiserliku Peterburi Teaduste Akadeemia kirjavahetajaliikmeks. Enne 1917. aastat jõudis ta algatada Odessa ülikooli juures Ukraina esimese eksperimentaalfoneetika stuudiumi tegevuse. Aleksander Thomson suri 1935. aastal Odessas kopsupõletikku.
Poksa kurisud
Poksa kurisud on kaks kurisut Võru maakonnas Setomaa vallas Poksa külas.
Need kaks kurisut on Süvahaud (ka: Süvahavva) ja Tubakahaud (ka: Tubaguhaud). Süvahaud on 30 m laiune, 50 m pikkune ja 8 m sügavune. Tubakahaua mõõtmed on 10 x 8 m ja sügavus 3 m.
Łyski
Łyski on küla Poolas Podlaasia vojevoodkonnas Białystoki maakonnas Choroszczi vallas. Łyski asub rahvusvahelise maantee E67 ääres, Choroszczist ligi 3,5 km idakirdes ja Białystoki kesklinnast umbes 8,5 km lääneloodes.
Bolšaja Žerdjanka
Bolšaja-Žerdjanka (ka Suur-Žerdjanka; vene keeles Большая Жердянка) on küla Venemaal Leningradi oblastis Slantsõ rajoonis.
1920. aasta Tartu rahulepinguga läks küla Eesti Vabariigile, kus see kuulus Virumaa Vaivara kihelkonda.
1950. aastate alguses rajati Narva veehoidla ja veehoidla alla jäid mitu küla, vana kalmistu ja kabel ning osade külade (Bolšaja Žerdjanka, Ust-Žerdjanka, Krivasoo küla, Dolgaja Niva, Nizõ, Ust-Tšernovo (Усть-Черново), Uznovo  (Узново), Vääska) elanikud asustati ümber.
Mattias Johansson
Mattias Erik Johansson (sündinud 16. veebruaril 1992 Jönköpingis) on Rootsi jalgpallur, kes mängib paremkaitsjana Poola kõrgliiga klubis Varssavi Legia ja Rootsi jalgpallikoondises.
Aastatel 2009–2012 mängis ta Rootsi kõrgliiga klubis Kalmar FF, 2012–2017 Hollandi kõrgliiga klubis Alkmaari AZ, 2017–2020 Kreeka kõrgliiga klubis Panathinaikόs ja 2020–2021 Türgi kõrgliiga klubis Gençlerbirliği. 2013. aastal võitis ta AZ-iga Hollandi karikavõistlused.
Vabakaubandusleping
Vabakaubanduslepingu all mõeldakse algselt üldist tolli- ja kaubanduskokkulepet (GATT 1994), mis hõlmab ainult kaubavahetust. Sarnase eesmärgiga, st teenustekaubanduse liberaliseerimist soodustavat lepingut nimetatakse teenuskaubanduse üldlepingu (GATS) V artikli kohaselt "majandusintegratsiooni lepinguks". Kuid praktikas kasutatakse seda terminit nüüd laialdaselt lepingute tähistamiseks, mis hõlmavad lisaks kaupadele ka teenuseid ja isegi investeeringuid.
Mattias Johansson
2021. aasta juunis sõlmis ta kaheaastase lepingu Varssavi Legiaga.
Rootsi jalgpallikoondises tegi Johansson debüüdi 28. mail 2014 sõprusmängus Taani vastu. Koondisekarjääri esimese värava lõi ta 8. oktoobril 2020 sõprusmängus Venemaa vastu.
Aschaffenburgi vürstkond
Aschaffenburgi vürstkond (saksa: Fürstentum Aschaffenburg) oli Saksa-Rooma riigi vürstkond ja Reini Liidu liikmesriik aastatel 1803–1810. Selle pealinn oli Aschaffenburg.
Seoses Mainzi peapiiskopkonna sekulariseerimisega aastal 1803 anti Karl Theodor von Dalbergile kompensatsiooniks äsjaloodud Aschaffenburgi ja Regensburgi vürstkonnad ning Wetzlari krahvkond. Koos Aschaffenburgi linnaga sisaldas Aschaffenburgi vürstkond ka Klingenbergi, Lohri, Aufenaud, Stadtprozeltenit, Orbi ja Aurat.
Va banque
pisi|[[Faro mängimine 18. sajandil]] Va banque ehk vabanque on hasartmänguväljend Faro kaardimängus, mis oli populaarne 18. ja 19. sajandil. See on üldiselt riskantne valik selle poolest, et mängija paneb kõik kaalule, ta võib kõik kaotada või kõik võita.
Silgard
Silgard (Gardasil) on neljavalentne inimese papilloomiviiruse (tüüpide 6, 11, 16, 18 rekombinantne adsorbeeritud) vaktsiin.
Vaktsiini koostis
Vaktsiini toimeained on inimese papilloomiviiruse tüüpide (6, 11, 16 ja 18) kõrgpuhastatud mittenakkuslikud valgud.
1 annus (0,5 ml) sisaldab umbes:
1 Inimese papilloomiviirus, human papillomavirus, HPV.
3 adsorbeerituna vaktsiinide abiainele amorfsele alumiiniumhüdroksüfosfaatsulfaadile (225 mikrogrammi alumiiniumi).
Vaktsiini suspensiooni abiained on naatriumkloriid, L histidiin, polüsorbaat 80, naatriumboraat ja süstevesi. Enne loksutamist võib Silgard olla selge vedelik valge sademega. Pärast korralikku loksutamist on see valge hägune vedelik.
Tootja: Merck Sharp and Dohme, B.V., Waarderweg, 39, 2031 BN Haarlem, Holland
Vaktsiini kasutamine
Silgard on vaktsiin inimese papilloomiviiruse tüüpidega 6, 11, 16 ja 18 seotud haiguste vastu. Nendeks haigusteks on emakakaelakasvaja, naissuguelundite (emakakaela, häbeme ja tupe) vähieelsed kahjustused ja suguelundite tüükad. HPV tüübid 16 ja 18 põhjustavad ~70% emakakaelakasvajate juhtudest ning 70% HPV-ga seotud häbeme ja tupe vähieelsetest kahjustustest. HPV tüübid 6 ja 11 põhjustavad ligikaudu 90% suguelundite tüügaste juhtudest. Silgard ei saa põhjustada haigusi, mille vastu ise kaitseb.
Silgard toodab tüübispetsiifilisi antikehi ning kliinilised uuringud on näidanud, et ta kaitseb nende HPV 6, 11, 16 ja 18 seotud haiguste vastu 16–26-aastasi täiskasvanud naisi. Samuti toodab vaktsiin antikehi 9–15-aastastel lastel ja noorukitel. Nende tüübispetsiifiliste antikehade haigusi ennetav toime täiskasvanud meestele pole teada.
Suurimat kasu Silgardist oodatakse vaktsiini manustamisel enne igasugust kokkupuudet inimese papilloomiviiruse tüüpidega, mille vastu vaktsiin kaitseb. Kuid isikutel, kes on juba nakatunud ühe või rohkema vaktsiini HPV tüübiga, kaitseb vaktsiin ülejäänud vaktsiiniga seotud HPV tüüpide eest. Vaktsiini ei soovitata kasutada, kui vaktsineeritaval isikul on Arsti tuleb informeerida, kui vaktsineeritaval isikul on veritsushäire (haigus, mis põhjustab normaalsest rohkem verejookse), nt hemofiilia ehk veritsustõbi või kui vaktsineeritaval isikul on nõrgestatud immuunsüsteem, nt geneetilise defekti või HIV nakkuse tõttu, samuti kui vaktsineeritav isik on rase, püüab rasestuda või rasestub vaktsineerimise kuuri käigus.
Nagu kõik vaktsiinid, ei pruugi Silgard tagada 100% vaktsineeritute täielikku kaitset. Silgard ei kaitse iga inimese papillooomiviiruse tüübi eest, seetõttu tuleb jätkata asjakohaste ettevaatusabinõude kasutamist seksuaalsel teel levivate haiguste vältimiseks. Silgard ei kaitse teiste haiguste eest, mille põhjustajaks ei ole inimese papilloomiviirus.
Silgardi võib manustada samal visiidil koos B-hepatiidi vaktsiiniga, kasutades erinevaid süstekohti (teie keha teist osa, nt teist kätt või jalga). Silgardi toime ei pruugi olla optimaalne, kui kasutatakse immuunsüsteemi pärssivaid ravimeid. Kliinilistes uuringutes ei vähendanud suukaudsed või teised rasestumisvastased vahendid (nt pillid) Silgardiga saavutatud kaitset. Silgardi võib manustada rinnaga toitvatele või seda planeerivatele naistele. Puuduvad andmed selle kohta, et Silgard mõjutaks autojuhtimise või masinatega töötamise võimet. Silgardi süstib arst. Silgard süstitakse läbi naha lihasesse (eelistatavalt õlavarre või reielihasesse). Vaktsiini ei tohi segada samas süstlas ühegi teise vaktsiini või lahusega. Vaktsineeritavale isikule manustatakse kolm vaktsiiniannust. Vaktsineeritav isik peab läbima kolmest annusest koosneva vaktsinatsioonikuuri, muidu ei pruugi kaitse olla täielik. Kui ettenähtud süst jääb tegemata, otsustab arst, millal see annus manustada.
Võimalikud kõrvaltoimed
Nagu kõik vaktsiinid ja ravimid, võib ka Silgard põhjustada kõrvaltoimeid, kuigi kõigil neid ei teki. Pärast Silgardi kasutamist võib täheldada järgmisi kõrvaltoimeid:
Kirjeldatud on ka pearinglust, iiveldust, oksendamist ja minestamist. Kuigi minestamist esines harva, tuleb patsiente jälgida 15 minuti jooksul pärast HPV vaktsiini saamist. Kirjeldatud on allergilisi reaktsioone, milleks võivad olla hingamisraskus, vilisev hingamine (bronhospasm), nõgestõbi ja lööve. Mõned neist reaktsioonidest on olnud tõsised. Nagu ka teiste vaktsiinide puhul, on üldise kasutamise käigus teatatud järgmistest kõrvaltoimetest: lümfisõlmede suurenemine (kaelal, kaenlaalustes või kubeme piirkonnas), Guillaini-Barré sündroom (lihasenõrkus, tundehäired, käte, jalgade ja ülakeha surisemine) ning peavalu.
Baltazar Maria de Morais Júnior
Baltazar Maria de Morais Júnior (ka lihtsaltBaltazar; sündinud 17. juulil 1959 Goiânias) on Brasiilia endine jalgpallur, ründaja.
Aastatel 1979–1982 mängis ta Grêmios. Klubiga võitis ta aastatel 1979 ja 1980 Rio Grande do Suli osariigi meistrivõistlused Campeonato Gaúcho ning tuli 1981. aastal Brasiilia meistriks.
1983. aastal tuli ta Brasiilia meistriks Flamengoga.
Aastatel 1990–1991 mängis ta Portugali klubis Porto, mille meeskonnas võitis hooajal 1990/91 Portugali karikavõistlused Taça de Portugal.
Hiljem mängis ta veel aastatel 1993–1995 Brasiilia klubis Goiás, mille koosseisus võitis 1994. aastal Goiási osariigi meistrivõistlused Campeonato Goiano.
Karjääri läks ta lõpetama Jaapani klubisse Kyōto Sanga FC.
Ta kuulus Brasiilia koondisse 1989. aasta Copa Américal, mil tuldi neljandat korda Lõuna-Ameerika meistriks.
Koondisekarjäär
Brasiilia jalgpallikoondises mängis ta aastatel 1980–1989 kuus mängu ja lõi kaks väravat.
Grendavė vald
Grendavė vald (leedu keeles Grendavės seniūnija) on 2. järgu haldusüksus (vald) Leedus Trakai rajooni territooriumil.
Valla pindala on 67 km². 2011. aasta seisuga elas seal 653 inimest. Valla keskus on Grendavė küla.
pisi|Antakalnis pisi|Valla maastik
Baia de Aramă
Baia de Aramă (ungari keeles Arámabánya) on linn Rumeenias Mehedinți maakonnas. Linn asub ajaloolises Olteenia piirkonnas, maakonnakeskuses Drobeta-Turnu Severinist ligikaudu 42 km põhjakirdes.
Linna haldusalasse kuuluvad kaheksa küla: Bratilovu, Brebina, Dealu Mare, Mărășești, Negoești, Pistrița, Stănești ja Titerlești.
Minski FK Dinamo
Minski FK Dinamo (valgevene keeles ФК Дынама Мінск) on Valgevene jalgpalliklubi, mis tegutseb Minskis. See mängib riigi kõrgliigas.
Lazdona
Lazdona on küla (lielciems) Lätis Madona piirkonnas ja Lazdona valla halduskeskus.
Minski FK Dinamo
Klubi on asutatud 1927. aastal. See oli ainus Valgevene jalgpalliklubi, mis mängis Nõukogude Liidu kõrgliigas. 1982. aastal tuli Minsk Dinamo Nõukogude Liidu meistriks. Alates 1992. aastast on Dinamo mänginud Valgevene kõrgliigas. See on tulnud Valgevene meistriks seitse korda, millest kuus korda 1990. aastatel. Lisaks on kolm korda võidetud Valgevene karikas.
Minski Dinamo on Borissovi BATE kõrval üks kahest Valgevene klubist, mis on mänginud UEFA Euroopa Liiga alagrupiturniiril (hooaegadel 2014–15 ja 2015–16).
Lazdona
Lazdona asub merepinnast 145 meetri kõrgusel. Külas on kool, kultuurimaja ja raamatukogu. Sinna jäävad Klubsi, Lazdona 1, Rāceņi ja Lazdonas skola bussipeatus.
Lazdona asub 3 km kaugusel Madona linnast, küla lähedal asuvad Lazdona järv ja Rāceņi järv. Osa külast jääb Prauliena valda, kus moodustab iseseisva küla Lazdona 1. Küla on kujunenud endise Lazdona mõisa keskuse juurde.
2015. aastal oli külas 577 elanikku, 2022. aastal 526.
pisi|tühi|Lazdona tänavavaade
Rāmuļi
Rāmuļi on küla (skrajciems ehk hajaküla) Lätis Cēsise piirkonnas Vaive vallas. Küla jääb Riiast 94 kilomeetri kaugusele.
Külast läks varem läbi Ieriķi–Gulbene–Abrene raudtee; seal asus Rāmuļi raudteepeatus. Sinna jäävad Rāmuļu skola ja Rāmuļi bussipeatus.
Rāmuļis on põhikool, seal asub ka raamatukogu.
2019. ja 2022. aastal oli külas 20 elanikku.
Luftverkehr Friesland Harle
Luftverkehr Friesland Harle (lühend LFH) on Saksamaa lennuettevõte. Ettevõte asutati 1983. Ettevõtte keskus on Wangerlandis ja ettevõtte on Harle lennujaam.
Ettevõte teeb lende ka mitmesse Eesti lennujaama/-välja, nt Pärnu lennujaama, Ruhnu lennuvälja.
Lazdona 1
Lazdona 1 (ka Lazdona) on küla (lielciems) Lätis Madona piirkonnas Prauliena vallas.
Lazdona 1 asub valla lääneosas Riiast 173 kilomeetri kaugusel Lazdona järve kaldal. Selle ümbruskonda jäävad veel väiksemad järved Timsenis ja Sakārnis.
Sisuliselt on tegemist Lazdona küla Prauliena valda jääva osaga. Sinna jäävad bussipeatused Lazdona 1 ja Lazdona 2.
Aastal 2019 oli külas 75 elanikku, aastal 2022 oli elanikke 67.
Mundigciems
Nõukogude ajal kandis küla nimesid Villas ja Ezerkalne. Küla tekkis Villase karjääri ja asfaltbetoonitehase juurde, sellest kujundati ka «Lībagi» kolhoosi keskasula. Külas on motospordirada. Seal asub ka raamatukogu.
Aastal 2017 oli külas 464 elanikku, aastal 2020 oli elanikke 465.
Hobukastanilised
Hobukastanilised (Hippocastanaceae) on taimede sugukond, mis kuulub seltsi seebipuulaadsed.
Hiljem on hobukastaniliste sugukond mõnes süsteemis liidetud sugukonnale seebipuulised (Sapindaceae).
ILLUMENIUM
ILLUMENIUM on Eesti ansambel.
Wim Crusio
Wim E. Crusio (sündinud 20. detsembril 1954 Hollandis) on Hollandi geneetik.
ILLUMENIUM
Ansambli asutasid 2014. aastal DefRage liikmed.
Kalju Valdmann
Kalju Valdmann (sündinud 24. märtsil 1959) on eesti poliitik.
Wim Crusio
Ta on õppinud Nijmegeni Radboudi Ülikoolis. 1975. aastal sai ta bakalaureusekraadi ja 1979. aastal magistrikraadi. 1984 kaitses ta doktoriväitekirja teemal "Olfaction and behavioral responses to novelty in mice" (juhendaja Hans van Abeelen).
Kalju Valdmann
1974. aastal lõpetas ta Võrusoo põhikooli.
Wim Crusio
Aastatel 1984–1987 töötas Crusio järeldoktorina Heidelbergi ülikoolis. Aastatel 2000–2005 töötas ta psühhiaatria professorina Massachusettsi Ülikoolis. Praegu elab ta Prantsusmaal ja töötab Prantsuse Riiklikus Teadusuuringute Keskuses (Centre national de la recherche scientifique). Aastatel 2001—2011 oli Crusio ajakirja Genes, Brain and Behavior peatoimetaja.
Kalju Valdmann
Valdmann on Erakonna Eestimaa Rohelised juhatuse liige alates aastast 2011.
Wim Crusio
Crusio on rahvuselt hollandlane. Lisaks emakeelele hollandi keelele räägib ta prantsuse keelt, saksa keelt ja vabalt inglise keelt. Veidi oskab ta ka ladina keelt. Crusio ei oska eesti keelt üldse.
Tšehhikeelne Vikipeedia
pisi|Logo Tšehhikeelne Vikipeedia (tšehhi keeles Česká Wikipedie) on Vikipeedia tšehhikeelne versioon.
Seal on artiklit, millega see on artiklite arvult. keeleversioon, ja lehekülge. Seal on registreeritud kasutajat (kellest aktiivseid on ) ja  administraatorit.
16. märtsil 2022 ületas tšehhikeelne Vikipeedia artiklite arv 500 000 piiri.
Artiklite arvu statistika
pisi|600px|Artiklite arvu kasv
Laali keel
pisi|Laali keele kõnelejate asukoht Tšaadis Laali keel on Tšaadis Kesk-Chari piirkonna kolmes külas räägitav umbes 750 kõnelejaga keel.
Laali keel on siiani klassifitseerimata ja seda loetakse isolaatkeeleks. Keelt on tugevalt mõjutanud naabruses kõneldavad Nigeri-Kordofani hõimkonna Adamaoua keelte rühma kuuluvad keeled, vähemal määral ka Tšaadi keeled. Seetõttu on laali keelt mõnikord klassifitseeritud ka Adamaoua või Tšaadi keelena. Osa selle sõnavarast ja morfoloogiast on pärit Afroaasia keelkonda kuuluvatest Tšaadi keeltest, osa Adamaoua keeltest ja suur osa seni tundmatust allikast, milleks võib olla tänapäevaks hääbunud Kesk-Aafrikas levinud tundmatu keelkonna keel.
Scotiabank Saddledome
pisi|Scotiabank Saddledome (2020) Scotiabank Saddledome on mitmeotstarbeline siseareen Kanadas Calgarys. Calgary kesklinna kaguosas Stampede Parkis asuv Saddledome on ehitatud 1983. aastal National Hockey League'i jäähokiklubi Calgary Flamesi uue koduhallina Stampede Corrali asemele ja 1988. aasta taliolümpiamängude ühe võistluspaigana; seal toimusid olümpiamängude jäähoki ja iluuisutamise võistlused. Jäähokimängude ajal mahutab see 19 289 pealtvaatajat.
Rajatises korraldatakse ka kontserte, konverentse ja muid spordiüritusi ning iga-aastase Calgary Stampede'i festivali üritusi. See läbis aastatel 1994–1995 põhjaliku renoveerimise ja müüs oma nimeõigused, mille käigus selle esialgne nimi Olympic Saddledome muudeti Canadian Airlines Saddledome'iks. Rajatis sai nime Pengrowth Saddledome 2000. aastal pärast seda, kui Pengrowth Management Ltd. allkirjastas kümneaastase lepingu. Areen sai praeguse nime 2010. aasta oktoobris, kui nimisponsoriks sai Scotiabank.
Areeni katus meenutab kujult hobuse sadulat, mistõttu on areeni hüüdnimi "Saddledome".
Oleksi Danilov
Oleksi Danilov (ukraina keeles Олексій Мячеславович Данілов; sündinud 7. septembril 1962 Krasnõi Lutšis Luhanski oblastis) on Ukraina poliitik ja riigitegelane.
Riigi teenistuses
Ukraina president Volodõmõr Zelenskõi nimetas ta 23. juulil 2019 Ukraina Rahvusliku Julgeoleku ja Kaitse Nõukogu sekretäri asetäitjaks ja 3. oktoobril nõukogu sekretäriks.
Mensul
pisi|Mensul koos [[kippreegel|kippreegliga.]] Mensul on plaanistuslaud, mida kasutati kaardistustöödel.
Mensul on ruudukujuline, ta kinnitatakse kolmejalgsele statiivile.
Mensulkaardistamisel oli abivahendiks kippreegel.
Daativ
Daativ on paljudes keeltes kääne, mis väljendab eelkõige kaudsihitist.
Eesti keeles vastab sellele paljudel juhtudel alaleütlev.
Välislingid
İsmin hâlleri
Parri Kruuda
Parri Kruuda (sündinud 25. jaanuaril 1963 Võrus) on eesti võrkpallur.
Ta lõpetas aastal 1981 Tallinna Spordiinternaatkooli.
Isiklikku
Tema õde on suusataja ja treener Kerstin Margus.
Läänemaa Ühisgümnaasium
pisi|Läänemaa Ühisgümnaasium Läänemaa Ühisgümnaasium on Lääne maakonnas Haapsalus Ferdinand Johann Wiedemanni tänav 15 asuv riigigümnaasium.
Kool moodustati 2013. aastal Haapsalu Gümnaasiumi ja Haapsalu Wiedemanni Gümnaasiumi põhjal. Läänemaa Ühisgümnaasium on Lääne maakonna suurim gümnaasium. Samanimeline kool töötas selles majas ka aastatel 1923–1938. Kooli esimene direktor oli Leidi Schmidt, kes juhtis kooli aastatel 2013–2018. Kooli teine juhataja oli Ain Iro, kes oli ametis 2018-2023. Kooli uus direktor on Gina Metssalu.
Koolis tegutseb väga aktiivne õpilasomavalitsus VÕLV (Võluvate Õpilaste Loominguline Valitsus). VÕLV-i eesmärkideks on korraldada mitmesuguseid kooliüritusi, kaasa rääkida koolielus ning muuta kooli silmapaistvamaks. pisi|Läänemaa Ühisgümnaasiumi sisehoovi poolne vaade
Nurme mõis
pisi|Nurme mõisa väravaehitus Nurme mõis (saksa keeles Nurms) oli rüütlimõis Nissi kihelkonnas Harjumaal. Nüüdisajal jääb mõis Harju maakonda Saue valda Nurme küla lähedal.
Läänemaa Ühisgümnaasium
Kooli hoone
Wiedemanni tänaval asuvas koolihoones on õppetöö toimunud juba 200 aastat, mis teeb sellest ühe Haapsalu vanima kooli. 1805. aasta 22. juulil avati Haapsalu kreiskool. Kooli vanem, Kalda tänava poolne osa on ehitatud 18. sajandil, uusim osa aga 1928. aastal. Hoone renoveeriti täielikult aastatel 2012–2013, enne seda asus hoones Haapsalu Wiedemanni Gümnaasium, mis oli nime saanud keeleuurija ja -teadlase Ferdinand Johann Wiedemanni järgi.
Nurme mõis
Mõis asutati 1670. aastatel. Mõisa rikkalikult kaunistatud varaklassitsistlik peahoone ehitati 1789. Pärast 1980. aasta tulekahju on peahoone varemetes. Mõisas on säilinud stiilne väravaehitis.
Läänemaa Ühisgümnaasium
Kooli hoone
Tegemist on kvartalisuuruse hoonetekompleksiga, millesse kuulub mitu eri ajal ehitatud hooneosa. Kompleksi vanim osa on klassitsistlik endine elumaja. 1831. aastal ehitati maja ümber. Seoses uue gümnaasiumihoone ehitusega aastatel 1926–1927 muudeti hoone uuesti elamuks ning esimesele korrusele tehti koolijuhataja elu- ja tööruumid. Hoone välisarhitektuuri ei muudetud. Hoonel on suhteliselt kõrge kivikatus, fassaad on sümmeetriline ja sellel on viilumotiiv. 19. sajandi lõpust pärinev kahekorruseline juurdeehitis on kivist. 20. sajandi I poolel ehitatud gümnaasiumihoone on mõõdukast juugend-klassitsismist juhinduv kolmekorruseline hoone, mille sümmeetrilist fassaadi ehivad kolmnurkfrontoon ja kaheksa joonia pilastrit. Maja esimesel korrusel on kaaraknad, teisel korrusel saali osas on esifassaadil kõrged jaotistega vertikaalaknad. Nende alumist rida ääristab balustrimotiiv. Lihtsalt ornamenteeritud karniis ümbritseb hoone katuseäärt ning frontooni viiluvälja. Hoonel on kõrge kivikatus ning seda kroonib kaunite proportsioonidega tähetorn. Hoone plaanilahendus on otstarbekas ja loogiline, maja läbib tsentraaltreppide süsteem. Gümnaasiumikorpus on orgaaniliselt liidetud vanemate koolihoonetega. 1972. suvel oli hoones tulekahju, milles sai kannatada hoone katus ja hävis saali stukkdekooriga kaunistatud interjöör.
Koolist
Läänemaa Ühisgümnaasiumis õpivad ainult 10.–12. klassi õpilased. Õppeaasta on jagatud viieks perioodiks ning õppetunni pikkus on 75 minutit. Gümnaasiumi astudes peavad õpilased valima soovitud süvaõppesuuna. 2019. aasta seisuga on koolis neli süvaõppesuunda: loodus-reaal-, majandus, humanitaar- ja sotsiaalsuund. Varem on koolis olnud ka ühiskonnaainete suund, reaalsuund ning spordi ja tervise suund. Lisaks suunakursustele on õpilastel võimalik valida ka ülekooliliste valikainete vahel.
Kurekivi karstiala
Kurekivi karstiala on karstiala Võru maakonnas Võru vallas Illi küla lähedal.
Karstiala asub paelaval, kus asub järskude veergudega nõgu (Liisa lohk, ka: Liisalohk), mille laius on 50 m ja sügavus 5 m. Paarkümmend meetrit kaugemal paikneb 1 ha suurune Kurekivi Mudajärv. Nõos neelduv vesi avaneb Kurekivi allikatena.
Vapramäe raudteepeatus
Peatus rajati 1926. aastal ja see asus toona Meeri vallas Tõravere raudteepeatuse ja Peedu raudteepeatuse vahel. Raudteepeatus suleti 2008. aastal.
Vapramäel peatusid kõik Tartu–Elva rongid ja aeglased Tartu–Valga rongid.
Luhanski loomaaed
Luhanski loomaaed (ukraina Луганський зоопарк) on loomaaed Ukrainas Luhanski oblasti Luhanski linnas. Asub aadressil Karl Liebknechti tn 62.
Donbassi sõja tõttu on loomaaed külastajatele suletud. Väidetavalt ei vasta tõele väited, et loomaaed on sõjategevuse tagajärjel purustatud.
Lībagi vald
pisi|Lībagi valla maastik Lībagi vald (läti keeles Lībagu pagasts) on vald Lätis Talsi piirkonnas. Vald piirneb Talsi ja Stende linnaga ning Abava, Lauciena, Laidze, Ģibuļi, Strazde ja Virbi vallaga, mis jäävad kõik Talsi piirkonda.
Ajalugu
Valla vana saksakeelne nimi on Lipsthusen. Aastal 1935 oli valla pindala 58,4 km². Aastal 1945 moodustati vallas Lībagi ja Aklaisciemsi külanõukogu. Aastal 1961 liideti Lībagi külanõukoguga osa Talsciemsi külanõukogust, aastal 1979 aga Stende linna maapiirkond. Aastal 1974 arvati osa külanõukogust Vandzene külanõukogu koosseisu. Aastal 1990 muudeti külanõukogu vallaks. 2009. aastast kuulub vald Talsi piirkonda.